पाएं अपने शहर की ताज़ा ख़बरें और फ्री ई-पेपरडाउनलोड करें
पत्नी को पीजीआई चंडीगढ़ में सीरियस बताकर जानकार से 3 लाख रुपए लेने के बाद वापस नहीं लौटाए। आरोपी ने चेक दिया तो अकाउंट में बैलेंस नहीं था। जिस कारण चेक बाउंस हो गया। महेश नगर पुलिस ने कैंट की न्यू जनकपुरी के वीरेंद्र ठाकुर की शिकायत पर लुधियाना के 3 लोगों के खिलाफ धोखाधड़ी का मामला दर्ज किया है।
वीरेंद्र ने कहा कि लुधियाना के तरसेम, हरीश तथा संजू से उनकी जान पहचान है। एक दिन तीनों ने उनसे कहा कि तरसेम की पत्नी पीजीआई चंडीगढ़ में भर्ती है और सीरियस है। उसके इलाज के लिए 3 लाख रुपए की जरूरत है। वह इस राशि को 4 माह के अंदर लौटा देंगे।
वीरेंद्र ने तरसेम की पत्नी की हालत को सीरियस देखते हुए तीनों के अकाउंट में तीन लाख रुपए की अलग अलग राशि के चेक काटकर दे दिए। तीनों ने चेक अपने बैंक से क्लियर करा लिए। इसके बाद तरसेम ने उसे 2 लाख का चेक दिया। वीरेंद्र ने इस चेक को बैंक में लगाया तो वह बाउंस हो गया।
जब उन्होंने तरसेम के बैंक से चेक के क्लियर न होने के बारे पूछताछ की तो उन्हें पता चला कि चेक में जो हस्ताक्षर हैं वह अकाउंट के अनुसार मेल नहीं खाते। यही नहीं तरसेम के अकाउंट में बैलेंस भी नहीं है। वीरेंद्र ने खुद को ठगा सा महसूस किया।
जब उन्होंने लुधियाना का इंप्रूवमेंट ट्रस्ट जहां तरसेम नौकरी करता है। वहां पूछताछ की तो वहां से पता चला कि तरसेम ने प्रोविडेंट फंड के लिए एप्लाई नहीं किया है, जबकि तरसेम ने वीरेंद्र को बताया था कि वह प्रोविडेंट फंड से पैसे निकालकर दे देगा। यही नहीं पूछताछ में खुलासा हुआ कि तरसेम की पत्नी न तो बीमार हुई है और न ही पीजीआई में भर्ती थी। ठगी का शिकार होने के बाद वीरेंद्र ने तीनों के खिलाफ मामला दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva zho_Hant eng_Latn